《归去来·归去来》
宋代·曹勋

归去来，归去来。
陆行无车，水行无船。
足重繭兮，羊肠九折，
历绝无而盘盘。跼蹐胁息以休影兮，
石壁屹立而不可以攀缘。上窥不测不夭峤兮，
而下临无底之深渊。寒风凛凛以切骨兮，
朔雪漫漫而涨天。孤猿哀吟其左右兮，
而猛虎咆哮乎后先。缅前路之险阻其若此兮，
道云远而莫前。悲已往之勤瘁兮，
泪流襟而涟涟。归去来，
归去来。吾乡虽远兮，
及此而犹可以生还。饥寒迫於屡空兮，
庶乎安之若命而终保吾之天年。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。